Ir-Regolament tal-Kunsill (KE) Nru 1987/2001
tat-8 ta’ Ottubru 2001
li jemenda r-Regolament (KE) Nru 3072/95 dwar l- organizzazzjoni komuni tas-suq tar-ross
IL-KUNSILL TA’ L-UNJONI EWROPEA,
Wara li kkunsidra it-Trattat li jistabilixxi il-Komunità Ewropea, u b’mod partikolari l-Artikolu 37 tiegħu,
Wara li kkunsidra il-proposta mill-Kummissjoni [1],
Wara li kkunsidra l-opinjoni tal-Parlament Ewropew [2];
Wara li kkunsidra l-opinjoni tal-Kumitat Ekonomiku u Soċjali [3],
Billi:
(1) L-aħħar subparagrafu ta’ l-Artikolu 6(3) tar- Regolament tal- Kunsill (KE) Nru 3072/95 tat-22 ta’ Diċembru 1995 dwar l-organizzazzjoni komuni tas-suq tar-ross [4] jistipula li ħlasijiet ta’ kumpens għandhom jingħataw bejn is-16 ta’ Ottubru u l-31 ta’ Diċembru wara l- bidu tas-sena kurrenti tas-suq.
(2) L-Artikolu 8(1) tar-Regolament tal- Kunsill (KE) Nru 1251/1999 tas-17 ta’ Mejju 1999 li jwaqqaf sistema ta’ appoġġ għall- produtturi ta’ wċuħ tar-raba’ li jinħartu [5] jistipula li l-ħlasijiet iridu jsiru bejn is-16 ta’ Novembru u l-31 ta’ Jannar.
(3) L-Artikolu 6(10) tar-Regolament tal-Kunsill (KEE) Nru 3508/92 tas-27 ta’ Novembru 1992 li jwaqqaf sistema integrata ta’ amministrazzjoni u kontroll għal ċerti skemi ta’ għajnuna Komunitarja [6] jipprovdi li għandu jkun hemm applikazzjoni waħda għall-għajnuna żonali.
(4) L-Artikolu 7 tar-Regolament (KEE) Nru 3508/92 jistipula li s-sistema integrata ta’ kontroll tkun tkopri l-applikazzjonijiet għall-għajnuna kollha mibgħuta. Sabiex tiġi simplifikata l-amministrazzjoni ta’ ħlasijiet mill-Istati Membri, il-perjodi ta’ ħlas għall- għajnuna żonali għandhom jiġu allinejati,
ADOTTA DAN IR-REGOLAMENT:
L- Artikolu 1
Fl-aħħar subparagrafu ta’ l-Artikolu 6(3) tar-Regolament (KE) Nru 3072/95, id-dati "16 ta’ Ottubru" u "31 ta’ Diċembru" għandhom jiġu sostitwiti bi "16 ta’ Novembru" u "31 ta’ Jannar" rispettivament.
L- Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta’ Jannar 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fit-8 ta’ Ottubru 2001.